32010D0463
L 220/74
SLUŽBENI LIST EUROPSKE UNIJE
ODLUKA KOMISIJE
od 20. kolovoza 2010.
o izmjeni odluka 92/260/EEZ, 93/195/EEZ, 93/197/EEZ i 2004/211/EZ u pogledu privremenog ulaska, ponovnog ulaska nakon privremenog izvoza i uvoza registriranih konja i uvoza sjemena kopitara iz određenih dijelova Egipta
(priopćena pod brojem dokumenta C(2010) 5703)
(Tekst značajan za EGP)
(2010/463/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (1), a posebno njezin članak 12. stavke 1. i 4., članak 15. točku (a), članak 16., uvodnu rečenicu članka 19. i članak 19. točke i. i ii.,
uzimajući u obzir Direktivu Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktivi 90/425/EEZ (2), a posebno njezin članak 17. stavak 3. točku (a),
budući da:
(1)
Odlukom Komisije 92/260/EEZ od 10. travnja 1992. o uvjetima zdravlja životinja i veterinarskom certificiranju za privremeni ulazak registriranih konja (3) utvrđuje se popis trećih zemalja iz kojih je dopušten privremeni ulazak takvih konja u Uniju i zahtjevi veterinarskog certificiranja. Taj popis iz Priloga I. navedenoj Odluci također razvrstava te treće zemlje i njihove dijelove u određene sanitarne skupine od A do F. Neki dijelovi Egipta trenutačno su uključeni u sanitarnu skupinu E.
(2)
Odlukom Komisije 93/195/EEZ od 2. veljače 1993. o uvjetima zdravlja životinja i veterinarskom certificiranju za ponovni ulazak registriranih konja za utrke, natjecanja i kulturna događanja nakon privremenog izvoza (4) utvrđuje se popis trećih zemalja iz kojih je dozvoljen ponovni ulazak takvih konja u Uniju i zahtjevi veterinarskog certificiranja. Taj popis iz Priloga I. navedenoj Odluci također razvrstava te treće zemlje i njihove dijelove u određene sanitarne skupine od A do E. Neki dijelovi Egipta su trenutačno uključeni u sanitarnu skupinu E.
(3)
Odlukom Komisije 93/197/EEZ od 5. veljače 1993. o uvjetima zdravlja životinja i veterinarskom certificiranju za uvoz registriranih kopitara i kopitara za rasplod i proizvodnju (5) utvrđuje se popis trećih zemalja iz kojih je dopušten uvoz takvih kopitara u Uniju i zahtjevi veterinarskog certificiranja. Taj popis iz Priloga I. navedenoj Odluci također razvrstava te treće zemlje i njihove dijelove u određene sanitarne skupine od A do G. Neki dijelovi Egipta trenutačno su uključeni u sanitarnu skupinu E za uvoz registriranih kopitara u Uniju.
(4)
Odlukom Komisije 2004/211/EZ od 6. siječnja 2004. o utvrđivanju popisa trećih zemalja i dijelova njihovog državnog područja iz kojih države članice odobravaju uvoz živih kopitara i sjemena, jajnih stanica i zametaka vrste kopitara (6) utvrđuje se popis trećih zemalja ili njihovih dijelova iz kojih države članice odobravaju uvoz kopitara i njihovog sjemena, jajnih stanica i zametaka životinja vrste kopitara i navodi druge uvjete koji se primjenjuju na takav uvoz. Ti su uvjeti utvrđeni uzimajući u obzir različite sanitarne skupine iz odluka 92/260/EEZ, 93/195/EEZ i 93/197/EEZ i koje su navedene u stupcu 5. Priloga I. Odluci 2004/211/EZ.
(5)
U lipnju 2010. Komisija je provela veterinarski pregled u Egiptu. Rezultati tog pregleda nisu bili zadovoljavajući. Niz značajnih nedostataka otkriven je u pogledu kontrola premještanja kopitara iz drugih dijelova Egipta u područja navedena u Odluci 2004/211/EZ iz kojih je dopušten izvoz u Uniju, postupaka certificiranja i politike te treće zemlje u vezi s uvozom kopitara iz područja zaraženih konjskom kugom ili u kojima postoji rizik od te bolesti.
(6)
Ta situacija može predstavljati ozbiljan rizik za zdravlje životinja populacije kopitara u Uniji i stoga treba obustaviti privremeni ulazak, ponovni ulazak nakon privremenog izvoza i uvoz u Uniju registriranih kopitara i uvoz sjemena životinja vrste kopitara iz Egipta.
(7)
Odluke 92/260/EEZ, 93/195/EEZ, 93/197/EEZ i 2004/211/EZ treba stoga na odgovarajući način izmijeniti.
(8)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
U Prilogu I. Odluci 92/260/EEZ u sanitarnoj skupini E unos za Egipat se briše.
Članak 2.
U Prilogu I. Odluci 93/195/EEZ u sanitarnoj skupini E unos za Egipat se briše.
Članak 3.
U Prilogu I. Odluci 93/197/EEZ u sanitarnoj skupini E unos za Egipat se briše.
Članak 4.
U Prilogu I. Odluci 2004/211/EZ unos za Egipat zamjenjuje se sljedećim:
„EG
Egipat
EG-0
Cijela država
-
-
-
-
-
-
-
-
-
-
-
EG
Upravna područja Aleksandrija, Beheira, Kafr El Sheikh, Damietta, Dakahlia, Port-Said, Sharkia, Gharbia, Menoufia, Kalioubia, Ishmailia, sjeverni Sinaj, južni Sinaj, Kairo (Kairo s okolicom uključujući grad Gizu), Suez, Marsa Martrouh, Fayoum, Giza i Beni Suef
-
-
-
-
-
-
-
-
-
-
-”
Članak 5.
Ova je Odluka upućena državama članicama.
Sastavljeno u Bruxellesu 20. kolovoza 2010.